
 INFORMAČNÝ LIST AKREDITOVANÉHO VZDELÁVACIEHO PROGRAMU
 ĎALŠIEHO VZDELÁVANIA
	Názov vzdelávacieho programu
	Ošetrovateľská starostlivosť v komunite

	Druh ďalšieho vzdelávania
	špecializačný študijný program

	Fakulta
	Fakulta sociálnych vied a zdravotníctva UKF v Nitre

	Číslo akreditácie
	S12131-2023-OZV-8

	Garantujúce pracovisko
	Katedra ošetrovateľstva

	Odborný garant
	PhDr. Ľuboslava Pavelová, PhD.

	Doba trvania/hodinová dotácia
	Špecializačné štúdium trvá najmenej 1 rok.
Teoretická príprava v trvaní 3 týždne. 
Odborná prax (11 mesiacov a 1 týždeň) - vlastné pracovisko komunitnej starostlivosti, z toho:
· výučbové pracovisko vzdelávacej ustanovizne (z toho agentúra domácej ošetrovateľskej starostlivosti, ak účastník špecializačného štúdia pracuje v zariadení sociálnych služieb, všeobecnej ambulancii pre dospelých alebo všeobecnej ambulancii pre deti a dorast (2 týždne)
· zariadenie sociálnych služieb, poskytujúce ošetrovateľskú starostlivosť, ak účastník špecializačného štúdia pracuje v ADOS, všeobecnej ambulancii pre dospelých alebo všeobecnej ambulancii pre deti a dorast (2 týždne).
Účastník špecializačného štúdia absolvuje spolu 2 týždne odbornej zdravotníckej praxe na výučbovom pracovisku vzdelávacej ustanovizne v závislosti od svojho vlastného pracoviska. 

	Forma
	kombinovaná

	Cieľová skupina
	Sestry s odbornou spôsobilosť na výkon odborných pracovných činností v zdravotníckom povolaní sestra.
Ošetrovateľská prax v komunitnej starostlivosti v trvaní najmenej 6 mesiacov pri ustanovenom týždennom pracovnom čase, pri kratšom ako ustanovenom týždennom pracovnom čase sa dĺžka ošetrovateľskej praxe pred zaradením primerane predlžuje.


	Ukončenie vzdelávacieho programu
	Špecializačné štúdium sa ukončí špecializačnou skúškou pred komisiou.

	Profil absolventa
	

	Študent samostatne
1. Ošetruje a posudzuje funkčnosť tracheostomickej kanyly v domácom a inom prirodzenom prostredí.
2. Odsáva sekréty z dýchacích ciest a aplikuje kyslík v domácom a inom prirodzenom prostredí.
3. Ošetruje centrálne a periférne venózne vstupy v domácom a inom prirodzenom prostredí;
4. Zavádza, vymieňa a ošetruje permanentný močový katéter u ženy aj muža.
5. Realizuje edukáciu zameranú na intermitentnú katetrizáciu.
6. Posudzuje mieru samostatnosti, funkčnej nezávislosti a fyzickej odkázanosti pacienta v domácom a inom prirodzenom prostredí.
7. Realizuje ošetrovateľskú rehabilitáciu.
8. Zhodnocuje lokalizáciu, veľkosť a fázu hojenia rany vrátane fotodokumentácie.
9. Preväzuje rany v domácom a inom prirodzenom prostredí.
10. Ošetruje stómiu v domácom a inom prirodzenom prostredí.
11. Edukuje pacienta v oblasti selfmonitoringu glykémie a vyhodnocuje jeho výsledky;.
12. Vyhodnocuje selfmonitoring bolesti pacienta.
13. Edukuje o samovyšetrovaní prsníkov.
14. Edukuje o samovyšetrovaní semenníkov.
15. Odoberá biologické vzorky na skríningové vyšetrenia.
16. Realizuje kompresívny obväz a bandáž pri lymfedéme a edukuje pacienta o správnom spôsobe aplikácie kompresívneho obväzu v domácom a inom prirodzenom prostredí.
17. Edukuje pacientov o očkovaní a skríningových vyšetreniach.
18. Realizuje ošetrovateľskú starostlivosť zameranú na výživu pacienta.
19. Odoberá sesterskú anamnézu a posudzuje jednotlivca, rodinu alebo komunitu z rizikovej alebo ohrozenej skupiny.
20. Odoberá anamnézu od inej osoby než pacienta vrátane osôb, ktoré nie sú rodinnými príslušníkmi, v domácom a inom prirodzenom prostredí.
21. Prijíma pacienta do ošetrovateľskej starostlivosti v ADOS alebo zariadení sociálnych služieb a odoberá sesterskú anamnézu.
22. Realizuje podporné intervencie, poradenstvo a vedenie jednotlivca.
23. Realizuje neodkladnú základnú kardiopulmonálnu resuscitáciu a poskytuje predlekársku pomoc pri náhlych stavoch ohrozujúcich život.
24. Elektronicky spracúva zdravotnú dokumentáciu, registruje a priebežne vedie údaje a objednávky v systémoch elektronickej komunikácie.
25. Konzultuje s jednotlivcom alebo podpornou osobou prostredníctvom rozšírenej elektronickej komunikácie (elektronická pošta, telefonický kontakt, SMS, webové rozhranie, videohovor) v domácom alebo inom prirodzenom prostredí.
26. Polohuje pacienta, realizuje preventívne opatrenia proti vzniku dekubitov a mobilizuje pacienta v domácom a inom prirodzenom prostredí.
27. Pripravuje a realizuje preventívne a edukačné programy pre deti a mládež.

Študent samostatne na základe indikácie lekára
1. Podáva intravenóznu infúznu liečbu v domácom a inom prirodzenom prostredí.
2. Aplikuje enterálnu výživu prostredníctvom sondy (PEG) v domácom a inom prirodzenom prostredí.
3. Nastavuje intenzifikovanú liečbu inzulínom a inzulínovou pumpou.
4. Podáva analgosedáciu a inú liečbu prostredníctvom infúznych púmp.


	Učebný plán
	Rozsah  teoretických  vedomostí,  praktických  zručností  a  skúseností  potrebných na výkon špecializovaných pracovných činností

	Rozsah teoretických vedomostí
Poskytovanie ošetrovateľskej starostlivosti v komunite
Národný program podpory zdravia.
Primárna zdravotná starostlivosť, formy poskytovania zdravotnej starostlivosti, návštevná služba, priebeh a účel návštevnej služby.
Demografické trendy a zdravotný stav populácie na Slovensku a v krajinách Európskej únie, aktuálne národné a medzinárodné programy.
Následná a dlhodobá domáca ošetrovateľská starostlivosť a jej indikácia, poskytovatelia ošetrovateľskej starostlivosti v domácom alebo inom sociálnom prostredí (ADOS, ZSS, DOS), spolupráca poskytovateľov.
Sociálna starostlivosť a sociálne služby v komunitách, druhy, formy, štandardy kvality sociálnych služieb, sociálne poradenstvo, sociálne dávky, aktuálne trendy sociálnej starostlivosti.
Prevencia vzniku nepriaznivej alebo krízovej situácie v komunite, riešenie nepriaznivej alebo krízovej situácie v komunite.
Bariérová ošetrovateľská starostlivosť v komunite.
Edukácia pacientov a blízkych osôb v domácom prostredí, edukačný proces, zásady, fázy, formy, prostriedky, špecifiká edukácie u rôznych vekových skupín pacientov – edukácia detí, dospelých, seniorov, vyhodnotenie edukačného procesu, zápis do zdravotníckej dokumentácie.
Farmakoterapia v domácom prostredí, klinická farmakológia a farmakoterapia, všeobecná a špeciálna farmakoterapia, liekopis, farmakologické pojmy, špecifiká farmakoterapie u detí a geriatrických pacientov; preskripcia špeciálneho zdravotníckeho materiálu sestrou.
Problematika závislostí v komunite, prehľad návykových látok a ich vlastností; osoby ohrozené závislosťou alebo závislé na návykových látkach, zdravotné a sociálne dôsledky, vhodné prístupy a možnosti liečby vo vlastnom sociálnom prostredí, služby sociálnej prevencie a programy sociálneho poradenstva poskytované osobám ohrozeným závislosťou alebo závislým na návykových látkach.
Využitie hodnotiacich škál a meracích techník v komunite.
Predpisovanie zdravotníckych pomôcok.
Ochrana zdravia pri práci.
Základná neodkladná resuscitácia (začatie, nezačatie, ukončenie).
Komunitná ošetrovateľská starostlivosť o deti a dorast
Ošetrenie a starostlivosť o deti v domácom prostredí.
Domáca ošetrovateľská starostlivosť o detských pacientov s vybranými chronickými ochoreniami podľa jednotlivých systémov.
Identifikácia rizík, vývinových ťažkostí a odchýlok vo vývine dieťaťa, starostlivosť o hendikepované dieťa a rodinu v komunite.
Identifikácia násilia páchaného na dieťati vo všetkých jeho formách vrátane sexuálneho zneužívania dieťaťa a sexuálneho vykorisťovania dieťaťa, spolupráca s príslušnými štátnymi orgánmi.
Preventívna starostlivosť o deti, imunizácia a vakcinácia.
Sestra ako súčasť komunitnej starostlivosti v systéme škôl
Zdravotná starostlivosť v škole, kompetencie, informovaný súhlas.
Sestra ako spolupracujúci článok škola – rodina – zdravotnícke zariadenia (ambulancie, nemocnice a iné).
Komunitná ošetrovateľská starostlivosť o dospelého
Preventívna starostlivosť o dospelých, imunizácia, vakcinológia.
Domáca ošetrovateľská starostlivosť o dospelých pacientov s vybranými chronickými ochoreniami podľa jednotlivých systémov pri poruchách mobility a kognitívnych funkcií.
Identifikácia násilia páchaného na ľuďoch v domácom prostredí, spolupráca s príslušnými štátnymi orgánmi, komunitné centrá.
Hodnotenie zdravotného stavu seniora v rozsahu ošetrovateľského posúdenia v komunite.
Polymorbidita, odlišnosti v individuálnych potrebách vyšších vekových skupín.
Výživa, farmakoterapia, manažment chronických ochorení.
Deinštitucionalizácia starostlivosti o seniorov.
Identifikácia násilia páchaného na senioroch, spolupráca s príslušnými štátnymi orgánmi, ageizmus.
Zdravotné problémy a ošetrovateľská starostlivosť o jednotlivca, skupinu bezdomovcov, problematika marginalizovaných rómskych komunít, utečencov, migrantov a azylantov.
Multikultúrne ošetrovateľstvo, špecifiká starostlivosti o osoby z inej kultúry v podmienkach Slovenskej republiky.
Poskytovanie ošetrovateľskej starostlivosti zomierajúcim v komunite
Starostlivosť o zomierajúceho pacienta, jeho potreby v terminálnom štádiu života, symptómy progresie základného nevyliečiteľného ochorenia, prejavy zlyhávania základných životných funkcií, posledné hodiny života, tlmenie klinických príznakov (bolesť, dýchavičnosť, chrčivé dýchanie, úzkosť, delírium), farmakologická sedácia.
Respitná starostlivosť.
Podporný tím, starostlivosť o pozostalých.
Záťaž a riziko vzniku záťaže v role opatrovateľa.
Nehojaca sa rana v rozsahu ošetrovania sestrou v komunite
Hojenie rán, posúdenie, fázy hojenia rán, faktory ovplyvňujúce hojenie rany, diagnostika rán v komunite.
Interdisciplinárna spolupráca v liečbe nehojacich sa rán.
Nové trendy v starostlivosti o dekubity, defekty, nehojace sa rany a stómie: odporúčané postupy, EPUAP, NPUAP, EWMA, selfmonitoring, manažment bolesti.
Rozvoj špecifických vedomostí a zručností sestry v systéme poskytovania ošetrovateľskej starostlivosti v komunite
pacient v dialyzačnom programe: manažment starostlivosti, ošetrenie arteriovenóznej fistuly (AV-fistula), peritoneálna dialýza.
Nové trendy v starostlivosti o venózne vstupy: Midline, PICC, implantabilný podkožný venózny port.
Liečba kyslíkom a inhalácia (domáca umelá pľúcna ventilácia, oxygenoterapia).
Ošetrenie tracheostomickej kanyly a odsávanie z dýchacích ciest v domácom prostredí, zvlhčovanie.
Všeobecné témy
Právne predpisy vo vzťahu k poskytovaniu zdravotnej starostlivosti v komunite, práva pacienta vrátane práv osôb so zdravotným postihnutím.
Kompetencie sestry.
Ekonomické a organizačné zabezpečenie komunitnej starostlivosti:
· materiálno-technické zabezpečenie,
· spolupráca s lekárom,
· zdravotné výkony hradené zo zdravotného poistenia,
· nedostatky pri vykazovaní výkonov zdravotným poisťovniam,
· vedenie zdravotnej dokumentácie.
Systém verejného zdravotného poistenia.
Systém sociálneho zabezpečenia.
Informačné a komunikačné technológie, systémy, teleošetrovateľstvo.
Prvky ošetrovateľskej rehabilitácie, pomôcky podporujúce pohyb, mobilizácia.
Koncept bazálnej stimulácie.


	Rozsah praktických zručností a skúseností
Zdravotné výkony a počet 
Ošetrenie a posudzovanie funkčnosti tracheostomickej kanyly v domácom a inom prirodzenom prostredí – 2*
Odsávanie sekrétov z dýchacích ciest a oxygenoterapia v domácom a inom prirodzenom prostredí – 2*
Starostlivosť o centrálne a periférne venózne vstupy v domácom a inom prirodzenom prostredí – 2*
Zavedenie permanentného močového katétra u ženy a muža, starostlivosť o permanentný močový katéter a intermitentná katetrizácia (edukácia jednotlivca) – 2*
Posúdenie/testovanie samostatnosti a funkčnej nezávislosti pacienta v domácom a inom prirodzenom prostredí, posúdenie fyzickej odkázanosti – 10
Ošetrovateľská rehabilitácia – 2
Zhodnotenie lokalizácie, veľkosti a fázy hojenia rany, fotodokumentácia – 5
Preväz rany v domácom a inom prirodzenom prostredí – 5
Ošetrenie (toaleta) stómie v domácom a inom prirodzenom prostredí – 2
Edukácia a vyhodnotenie selfmonitoringu glykémií – 2
Vyhodnotenie selfmonitoringu bolesti pacienta – 2
Edukácia a nácvik samovyšetrovania prsníkov – 1
Edukácia a nácvik samovyšetrovania semenníkov – 1
Odber biologickej vzorky na skríningové vyšetrenia – 2
Kompresívny obväz a bandáž pri lymfedéme, edukácia o spôsobe nakladania kompresívneho obväzu v domácom a inom prirodzenom prostredí – 3
Poradenstvo v očkovaní a skríningových vyšetreniach – 2
Starostlivosť o výživu pacienta (s diabetes mellitus alebo pri ochoreniach, pri ktorých je diéta súčasťou liečby) – 1
Odobratie sesterskej anamnézy a posúdenie vybraného jednotlivca, rodiny alebo komunity z rizikovej alebo ohrozenej skupiny – 1
Zisťovanie anamnézy od inej osoby než pacienta a od osôb, ktoré nie sú rodinnými príslušníkmi, v domácom a inom prirodzenom prostredí – 1
Príjem pacienta do ošetrovateľskej starostlivosti v ADOS alebo zariadení sociálnych služieb a odobratie sesterskej anamnézy – 2
Podporná intervencia, poradenstvo a vedenie jednotlivca (sociálna intervencia vo vzťahu k podpore terapeutického procesu) – 1
Neodkladná základná kardiopulmonálna resuscitácia a poskytnutie predlekárskej pomoci pri náhlych stavoch ohrozujúcich život – 2
Spracovanie zdravotnej dokumentácie elektronicky, registrácia a opakované vedenie údajov a objednávok v systéme elektronickej komunikácie – 2
Konzultácia prostredníctvom rozšírenej elektronickej komunikácie v online prostredí (elektronická pošta, telefonický kontakt, SMS, web, videohovor) s jednotlivcom alebo podpornou osobou v domácom a inom prirodzenom prostredí – 1
Polohovanie, prevencia dekubitov a mobilizácia pacienta v domácom a inom prirodzenom prostredí – 3
Plán preventívneho alebo edukačného programu pre deti a mládež – 1
Zavádzanie a odstraňovanie Huberovej ihly z implantovaného venózneho portu – 2*
Skríning rizikových faktorov v komunite – 2
Edukácia pacienta o arteriálnej hypertenzii, dyslipidémii a obezite – 2
Podanie intravenóznej infúzie v domácom a inom prirodzenom prostredí – 2
Aplikácia enterálnej výživy sondou (PEG) v domácom a inom prirodzenom prostredí – 2
Nastavenie intenzifikovanej liečby inzulínom a inzulínovou pumpou – 2
Podávanie analgosedácie a inej terapie prostredníctvom infúznych púmp – 2

*Výkony môžu byť realizované aj v laboratórnych alebo simulačných podmienkach pod dohľadom.



Špecializačné štúdium sa ukončí špecializačnou skúškou pred skúšobnou komisiou.

